Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: a 9/2002. (IV. 5.) NKÖM rendelethez
Paragraph Index: 482

1. Alapvetõ sajtóismeretek Ezek olyan szakmai alapkövetelmények, amelyek teljesítése a tömegkommunikáció területén dolgozó valamennyi szakember számára elengedhetetlen. — A sajtó területén dolgozó munkatársnak tisztában kell lennie a saját, valamint a lap, kiadvány elkészítésében részt vevõ, más munkakörben dolgozók feladatkörével és funkciójával a kiadó és a szerkesztõség szervezetén belül. Ismernie kell a szerkesztõségek és a kiadó szervezeti, gazdasági kapcsolatának formáit és tartalmát. Ismerje a szerkesztõségi munka stílusát, ütemezését, szervezési elveit és gyakorlatát. — Ismerje a tömegkommunikáció mûködésének alapelveit, legyen tisztában a médiapiac jellemzõivel. — A széles körû és megbízható, hiteles információk megszerzéséhez rendelkeznie kell megfelelõ kommunikációs és empatikus készségekkel, kreativitással és gyors helyzetfelismerõ-képességgel. — Ismerje a hazai és nemzetközi sajtótörténet, a médiatörténet és sajtófotó-történet fejlõdési állomásait az európai sajtó kezdeteitõl napjainkig. — Mint megrendelõnek vagy mint szerzõnek nyomdai alapismeretekkel is kell rendelkeznie, valamint az elektronikus sajtó technikai lehetõségeit, korlátait is ismernie kell. — A hatékony sajtómunkához hozzátartozik a nyilvános sajtódokumentációk, információs és sajtóadatbázisok mûködésének, saját dokumentációs, illetve adatbázis mûködési alapelveinek és használatának ismerete, továbbá az elektronikus kommunikációs eszközök használata, a személyi számítógép kezelésének, a szövegszerkesztés egy módjának ismerete. — Legyen tisztában a sajtójog alapelveivel (pl. a hatályos sajtótörvény, a médiatörvény, személyiségi jogok, informatikai törvény, szerzõi jogok, adatvédelmi elõírások). Ismerje a közérdekû információk nyilvánosságával kapcsolatos meglévõ és készülõ törvényeket. 2002/43. szám — A fotóriporternek mint munkavállalónak, esetleg vállalkozónak tisztában kell lennie a munkajog és a polgári jog bizonyos részeivel is. Legyenek alapvetõ ismeretei a munkajogról és a szerzõi jogról, a szerzõdésekre vonatkozó és az alapvetõ államigazgatási szabályokról. — Ismerje a szakma hazai és nemzetközi érdekképviseleti szerveit, s legyen tisztában az ezek által elfogadott szakmai normatívákkal és etikai kódexekkel, valamint magatartási szabályokkal. — Ismerje a gazdasági élet alapfogalmait és alapösszefüggéseit mikro- és makroszinten; ismerje az alapvetõ vállalkozási formákat, a piac tényezõit és folyamatait, összefüggéseit. — Rendelkezzen alapvetõ munkaszervezési és ügyviteli, gazdaságossági alapismeretekkel. — A szakirodalom tanulmányozásához, illetve adott esetben a szakmai (üzleti) tárgyalásokhoz ajánlott egy idegen nyelv ismerete.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes